ישיבת מליאה, כנסת 24, פרוטוקול מספר 1, 2021-04-06 00:00

יריב לוין: תודה רבה לכבוד הנשיא.

יריב לוין: בהתאם לחוק, ייקרא עתה פרק קכ"ב בתהילים.

יריב לוין: אני פותח במסורת שלפיה הקריאה תהא מספר תנ"ך השייך לאחת מקהילות ישראל.

יריב לוין: הקריאה בישיבה זו של הכנסת תהא מספר תנ"ך בן 130 שנה.

יריב לוין: הספר שימש את יצחק קצנלסון הי"ד, אשר לימד תנ"ך במחתרת בימי השואה במחנה ויטל שבצרפת.

יריב לוין: הספר שרד בזכות תלמידתו רות אדלר, והוא נמצא למשמרת עולם במוזיאון לוחמי הגטאות.

ירדנה מלר-הורוביץ: פרק קכ"ב בתהילים מפי שדר הרדיו איזי מן: "שיר המעלות לדוד שמחתי באמרים לי בית ה' נלך.

ירדנה מלר-הורוביץ: עמדות היו רגלינו בשערייך ירושלם.

ירדנה מלר-הורוביץ: ירושלים הבנויה כעיר שחברה לה יחדו.

ירדנה מלר-הורוביץ: ששם עלו שבטים שבטי-יה עדות לישראל להדות לשם ה'.

ירדנה מלר-הורוביץ: כי שמה ישבו כסאות למשפט, כסאות לבית דוד.

ירדנה מלר-הורוביץ: שאלו שלום ירושלים, ישליו אהביך.

ירדנה מלר-הורוביץ: יהי שלום בחילך, שלוה בארמנותיך.

ירדנה מלר-הורוביץ: למען אחי ורעי אדברה נא שלום בך.

ירדנה מלר-הורוביץ: למען בית ה' אלהינו אבקשה טוב לך".

ירדנה מלר-הורוביץ: קטעים מההכרזה על הקמת מדינת ישראל, בקולו של דוד בן-גוריון, יושב-ראש מועצת העם, ביום ה' באייר התש"ח, 14 במאי 1948: "בארץ ישראל קם העם היהודי, בה עוצבה דמותו הרוחנית, הדתית והמדינית, בה חי חיי קוממיות ממלכתית, בה יצר נכסי תרבות לאומיים וכלל-אנושיים והוריש לעולם כולו את ספר הספרים הנצחי.

ירדנה מלר-הורוביץ: מדינת ישראל תהא פתוחה לעלייה יהודית ולקיבוץ גלויות; תשקוד על פיתוח הארץ לטובת כל תושביה; תהא מושתתת על יסודות החירות, הצדק והשלום, לאור חזונם של נביאי ישראל; תקיים שוויון זכויות חברתי ומדיני גמור לכל אזרחיה, בלי הבדל דת, גזע ומין; תבטיח חופש דת, מצפון, חינוך, תרבות ולשון; תשמור על המקומות הקדושים של כל הדתות.

ירדנה מלר-הורוביץ: אנו מושיטים יד שלום ושכנות טובה לכל המדינות השכנות ועמיהן, וקוראים להם לשיתוף פעולה ועזרה הדדית עם העם היהודי העצמאי בארצו.

ירדנה מלר-הורוביץ: "

יריב לוין: כבוד נשיא המדינה ראובן ריבלין, כבוד ראש הממשלה בנימין נתניהו, כבוד נשיאת בית המשפט העליון השופטת אסתר חיות ומר דוד חיות, כבוד יושב-ראש ועדת הבחירות המרכזית לכנסת העשרים-וארבע השופט עוזי פוגלמן, שרי הממשלה, מנכ"ל הכנסת, מזכירת הכנסת, אורחים יקרים, חברות וחברי הכנסת העשרים-וארבע, אזרחי ישראל אמרו את דברם.

יריב לוין: הקולות נספרו והמושבים בכנסת חולקו.

יריב לוין: לכאורה תם, אך ספק רב אם נשלם.

יריב לוין: ארבע מערכות בחירות בתוך שנתיים.

יריב לוין: מעבר לנזק שיש בכך לתפקודה השוטף של המדינה בכל התחומים, טמונה בכך גם סכנה גדולה של אובדן אמון הציבור במערכות השלטון ובשיטה הדמוקרטית עצמה.

יריב לוין: חסרונותיה של הדמוקרטיה רבים, ובהם גם הקושי להגיע להסכמה שתאפשר כהונה ארוכה ויציבה של מוסדות השלטון הנבחרים, אך הדמוקרטיה הייתה ועודנה טובה בהרבה מכל שיטה אחרת.

יריב לוין: היא טובה משלטון טוטליטרי של גנרלים הרומסים בכוח הזרוע את רצון העם; היא טובה משלטון של פקידי ציבור המשתמשים בכוחם כדי להשפיע על זהות הדרג הנבחר או לסכל את מדיניותו; היא טובה משלטון השופט המתערב בחוסר סמכות בחקיקה, ובפרט בחוקי-היסוד.

יריב לוין: על הכנסת לעמוד על משמר מעמדה, על משמר הדמוקרטיה.

יריב לוין: חוסר היציבות שאנו עדים לו מעצים זאת אף יותר.

יריב לוין: דווקא משום כך, האחריות המוטלת עלינו להשיב את היציבות ולהקים ממשלה היא גדולה במיוחד.

יריב לוין: ישראל זקוקה לממשלה.

יריב לוין: ישראל זקוקה לממשלה יציבה.

יריב לוין: ממשלה יציבה דרושה לשם המשך המאבק בנגיף הקורונה ובהשפעותיו.

יריב לוין: היא נחוצה נוכח המציאות הביטחונית המורכבת, ובפרט לשם בלימת תוכניות הגרעין והטרור של איראן.

יריב לוין: ממשלה יציבה הכרחית להזנקת הכלכלה, לחיזוק ההתיישבות בכל חלקי הארץ ולמיצוי ההזדמנויות המדיניות להרחבת מעגל השלום.

יריב לוין: היא הכרחית כדי לעצור את גלי הפשיעה והאלימות הפוגעים בעוצמה רבה בכל אזרחי ישראל, ובפרט בחברה הערבית.

יריב לוין: משנתקבלה הכרעת הציבור, ומשעה שמלאכת הרכבת הממשלה הוטלה על ידי הנשיא, אני קורא לכל ראשי המפלגות ולכל חברי הכנסת לשים סוף לחרמות ולפסילות האישיות, להניח את המשקעים האישיים בצד ולהקים ממשלה יציבה הנשענת על רוב פרלמנטרי מוצק.

יריב לוין: זה אפשרי, אם רק יהיה רצון טוב.

יריב לוין: ראוי שנזכור כי למרות המחלוקות, גם בכנסת היוצאת, הכנסת העשרים-ושלוש, היו רגעים לא מעטים של עשייה משותפת.

יריב לוין: אדוני ראש הממשלה בנימין נתניהו, הובלת בנחישות את המאבק הקשה בנגיף הקורונה וזכינו בכך שישראל נמצאת בראש המדינות השבות לחיים בשעה שבמדינות רבות אחרות הנגיף עדיין מכה באכזריות.

יריב לוין: כאן, בכנסת, אישרנו החלטות לא פשוטות שנדרשו לצורך המאבק בנגיף, ובצידן חבילות סיוע לעצמאים ולשכירים שפרנסתם נפגעה בשל המשבר.

יריב לוין: זכינו בכנסת הקודמת לאשר ברוב גדול שני הסכמי שלום היסטוריים שהובאו בפנינו על ידך, עם איחוד האמירויות הערביות ועם בחריין.

יריב לוין: אני מאמין שגם בכנסת הזאת אפשר למצוא את המשותף.

יריב לוין: אפשר לפעול ביחד למען מדינת ישראל, לטובת בניין ארץ ישראל, עבור כלל אזרחי ישראל.

יריב לוין: חברות וחברי הכנסת, זכות גדולה מאין כמוה נפלה בחלקנו להיות בין 120 נבחרי העם.

יריב לוין: אני זוכר את ההתרגשות שאחזה בי כאשר נכנסתי לאולם המליאה לאחר שנבחרתי לראשונה לכנסת לפני כ-12 שנה.

יריב לוין: התרגשות זו אוחזת בי, ובעוצמה, גם היום.

יריב לוין: הכהונה בכנסת היא לא מובנת מאליה; היא הדבר הכי לא מובן מאליו שיכול להיות.

יריב לוין: אנחנו צריכים לשאול את עצמנו כל העת מה הופך אותנו ראויים לזכות הזאת, לייצג כאן את תשעת מיליון אזרחי ישראל.

יריב לוין: קיבלנו מידי אזרחי ישראל את ההזדמנות להגשים את חלום הדורות – החלום לזכות לפרלמנט עצמאי במדינה יהודית, החלום לקיים פרלמנט אשר החלטותיו מתקבלות בדרך שוויונית על ידי נציגיהם הנבחרים של כלל אזרחי המדינה.

יריב לוין: אבל המנדט שקיבלנו אין פירושו שהכול מותר.

יריב לוין: ההפך הוא הנכון.

יריב לוין: אני קורא, ואף מפציר בכל אחת ואחד מאיתנו, לנהוג באחריות ובאופן מכובד, להשמיע כל עמדה וכל ביקורת בנחישות וללא מורא אך בשפה ראויה ובדרך מכבדת האחד כלפי השני וכלפי כל אדם באשר הוא.

יריב לוין: הרוב המוחלט של חברי הכנסת מוכיחים מדי כהונה שהדבר אפשרי וכי דברי חכמים אכן בנחת נשמעים.

יריב לוין: חברות וחברי הכנסת, אני מבקש לברך אתכם על בחירתכם.

יריב לוין: ברכה מיוחדת לחברות ולחברי הכנסת החדשים.

יריב לוין: אנחנו מתרגשים, חדשים וגם ותיקים, וטוב שכך.

יריב לוין: אחרי הכול, ורגע לפני שהוויכוחים והמאבקים מתחילים במלוא עוזם, כדאי שנזכור כי בסופו של דבר אנחנו רק בני אדם – שליחי העם, ולא מורמים מעם.

יריב לוין: אני מאחל לכנסת העשרים-וארבע כהונה פורייה, ואם אפשר – גם ארוכה.

יריב לוין: חברות וחברי הכנסת, נעבור מכאן להצהרת האמונים.

יריב לוין: חברי הכנסת, אקרא בפניכם את נוסח הצהרת האמונים, וכל אחד, בהיקרא שמו, יצהיר: "מתחייב אני" או "מתחייבת אני".

יריב לוין: וזהו נוסח הצהרת האמונים: "אני מתחייב לשמור אמונים למדינת ישראל ולמלא באמונה את שליחותי בכנסת".

יריב לוין: אבקש ממזכירת הכנסת לקרוא בשמות חברי הכנסת הנבחרים, וכל אחד, בהיקרא שמו, יצהיר: "מתחייב אני" או "מתחייבת אני".

יריב לוין: בבקשה.

ירדנה מלר-הורוביץ: (קוראת בשמות חברי הכנסת) תודה.

ירדנה מלר-הורוביץ: משה אבוטבול – מתחייב אני סמי אבו שחאדה

סמי אבו שחאדה: אני מתחייב להמשיך את המאבק למען דמוקרטיה, צדק ושוויון למען כל האזרחים במדינה.

קריאות: אוה.

יריב לוין: חבר הכנסת אבו שחאדה.

קריאות: – – –

יריב לוין: חבר הכנסת אבו שחאדה, יהיה מספיק זמן.

יריב לוין: אתה חושב שהקדנציה תהיה כל כך קצרה שלא תספיק לומר שום דבר במהלכה?

יריב לוין: אפשר לשמור את זה למועד אחר.

יריב לוין: אני מבקש שתחזור – – –

סמי אבו שחאדה: – – –

יריב לוין: חבר הכנסת אבו שחאדה, תודה.

יריב לוין: אני מבקש שתחזור על המילים: "מתחייב" – אני מבקש שתקום ותחזור על המילים "מתחייב אני", כי אחרת ההצהרה אינה תופסת.

סמי אבו שחאדה: כן.

יריב לוין: תחזור על המילים "מתחייב אני", כי אחרת ההצהרה שלך לא תתפוס.

סמי אבו שחאדה: אני מתחייב להמשיך, למען דמוקרטיה – – –

יריב לוין: טוב, תודה.

יריב לוין: חבר הכנסת אבו שחאדה, שב, בבקשה.

יריב לוין: הצהרת האמונים שלך לא תפסה.

יריב לוין: תודה.

יריב לוין: מזכירת הכנסת, אנא, להמשיך.

יריב לוין: תודה רבה.

סמי אבו שחאדה: אני יכול להגיד – – –

קריאות: – – –

יריב לוין: תודה רבה.

יריב לוין: חבר הכנסת אבו שחאדה, אני קורא אותך לסדר פעם ראשונה.

יריב לוין: שב מייד, שב מייד.

יריב לוין: תודה רבה.

יריב לוין: בבקשה, מזכירת הכנסת.

ירדנה מלר-הורוביץ: (קוראת בשמות חברי הכנסת) אלי אבידר – מתחייב אני יולי יואל אדלשטיין – מתחייב אני אמיר אוחנה – מתחייב אני ניר אורבך – מתחייב אני ינון אזולאי – מתחייב אני ישראל אייכלר – מתחייב אני קארין אלהרר – מתחייבת אני סעיד אלחרומי – מתחייב אני זאב אלקין – מתחייב אני דוד אמסלם – מתחייב אני אופיר אקוניס – מתחייב אני משה ארבל – אינו נוכח

קריאה: חולה.

קריאה: רפואה שלמה.

קריאה: יגיע, יגיע עוד מעט.

ירדנה מלר-הורוביץ: (קוראת בשמות חברי הכנסת) יעקב אשר – מתחייב אני בנימין זאב בגין – מתחייב אני אוריאל בוסו – מתחייב אני חיים ביטון – מתחייב אני מיכאל מרדכי ביטון – מתחייב אני דוד ביטן – מתחייב אני ולדימיר בליאק – מתחייב אני מירב בן ארי – מתחייבת אני רם בן ברק – מתחייב אני איתמר בן גביר – מתחייב אני

קריאה: בושה.

קריאה: – – – גזען.

ירדנה מלר-הורוביץ: (קוראת בשמות חברי הכנסת) יואב בן צור – מתחייב אני נפתלי בנט – מתחייב אני עמר בר לב – מתחייב אני אורנה ברביבאי – מתחייבת אני קרן ברק – מתחייבת אני ניר ברקת – מתחייב אני יאיר גולן – מתחייב אני מאי גולן – מתחייבת אני איתן גינזבורג – מתחייב אני יואב גלנט – מתחייב אני גילה גמליאל – מתחייבת אני מאזן גנאים – מתחייב אני בנימין גנץ – מתחייב אני משה גפני – מתחייב אני אברהם משה דיכטר – מתחייב אני גלית דיסטל – מתחייבת אני אריה מכלוף דרעי – מתחייב אני ניצן הורוביץ – מתחייב אני צחי הנגבי – מתחייב אני יועז הנדל – מתחייב אני שרן מרים השכל – מתחייבת אני מיכל מרים וולדיגר – מתחייבת אני מכלוף מיקי זוהר – מתחייב אני תמר זנדברג – מתחייבת אני ווליד טאהא – מתחייב אני בועז טופורובסקי – מתחייב אני אחמד טיבי – מתחייב אני חילי טרופר – מתחייב אני דסטה גדי יברקן – מתחייב אני אלי כהן – מתחייב אני מאיר כהן – מתחייב אני מירב כהן – מתחייבת אני מתן כהנא – מתחייב אני עופר כסיף

עופר כסיף: מתחייב אני להיאבק נגד הגזענות והגזענים ולמען – – –

יריב לוין: חבר הכנסת כסיף, שב, בבקשה.

קריאה: – – – אזרחי ישראל – – –

יריב לוין: מזכירת הכנסת, נא להמשיך.

ירדנה מלר-הורוביץ: (קוראת בשמות חברי הכנסת) אופיר כץ – מתחייב אני חיים כץ – מתחייב אני ישראל כץ – מתחייב אני רון כץ – מתחייב אני יוראי להב הרצנו – מתחייב אני מיקי לוי – מתחייב אני אורלי לוי אבקסיס – מתחייבת אני אביגדור ליברמן – מתחייב אני יעקב ליצמן – מתחייב אני יאיר לפיד – מתחייב אני אמילי חיה מואטי – מתחייבת אני פטין מולא – מתחייב אני מרב מיכאלי – מתחייבת אני יוליה מלינובסקי – מתחייבת אני מיכאל מלכיאלי – מתחייב אני אביגדור מעוז – מתחייב אני אורי מקלב – מתחייב אני אבתיסאם מראענה – מתחייבת אני יעקב מרגי – מתחייב אני בנימין נתניהו – מתחייב אני יואב סגלוביץ' – מתחייב אני יבגני סובה – מתחייב אני אופיר סופר – מתחייב אני אורית מלכה סטרוק – מתחייבת אני עידית סילמן – מתחייבת אני בצלאל יואל סמוטריץ' – מתחייב אני אוסאמה סעדי – מתחייב אני גדעון סער – מתחייב אני מנסור עבאס – אינו נוכח איימן עודה

איימן עודה: מתחייב להיאבק נגד חוק הלאום – – –

קריאה: מספיק כבר – – – תיאבק נגד תומכי טרור.

קריאה: – – – הביתה.

מירי רגב: – – – לעשות ממשלה.

קריאות: – – –

יריב לוין: מזכירת הכנסת, הצהרת האמונים כמובן אינה תופסת.

יריב לוין: כך גם לגבי ההצהרה של חבר הכנסת כסיף, ואני כן אבקש לאפשר בסוף לחבר הכנסת ארבל, שהגיע.

קריאה: – – –

מירי רגב: – – – אזרחי ישראל – – –

יריב לוין: תודה רבה.

יריב לוין: נא לשמור על השקט.

קריאה: – – –

יריב לוין: נא לשמור על השקט.

יריב לוין: תודה רבה.

יריב לוין: בבקשה.

ירדנה מלר-הורוביץ: (קוראת בשמות חברי הכנסת) חוה אתי עטייה – מתחייבת אני חמד עמאר – מתחייב אני עודד פורר – מתחייב אני יצחק פינדרוס – מתחייב אני מאיר פרוש – אינו נוכח עיסאווי פריג' – מתחייב אני אורית פרקש הכהן – מתחייבת אני אביר קארה – מתחייב אני אלכס קושניר – מתחייב אני יואב קיש – מתחייב אני גלעד קריב – מתחייב אני שלמה קרעי – מתחייב אני מירי מרים רגב – מתחייבת אני שמחה דן רוטמן – מתחייב אני עידן רול – מתחייב אני יעל רון בן משה – מתחייבת אני מוסי רז – מתחייב אני יואל רזבוזוב – מתחייב אני אפרת רייטן מרום – מתחייבת אני ג'ידא רינאוי זועבי – מתחייבת אני יפעת שאשא ביטון – מתחייבת אני אלון שוסטר – מתחייב אני יובל שטייניץ – מתחייב אני קטי קטרין שטרית – מתחייבת אני אלעזר שטרן – מתחייב אני עמיחי שיקלי – מתחייב אני רם שפע – מתחייב אני נירה שפק – מתחייבת אני אילת שקד – מתחייבת אני עאידה תומא סלימאן

עאידה תומא סלימאן: מתחייבת להיאבק בכיבוש – – –

קריאות: – – –

יריב לוין: חברת הכנסת עאידה סלימאן, תודה.

יריב לוין: נא לשבת.

יריב לוין: הצהרת האמונים כמובן אינה תופסת.

יריב לוין: רבותי, נא לשמור על השקט.

יריב לוין: הדרך הכי טובה היא פשוט לא להתייחס.

מירי רגב: – – –

יריב לוין: השרה רגב, אין צורך להתייחס.

יריב לוין: פשוט לשמור על השקט ונוכל להמשיך.

איתמר בן גביר: – – – אם הצהרת האמונים שלהם לא תופסת – – – להוציא אותם מהמליאה.

איתמר בן גביר: ההצהרה לא תופסת – הם לא חברי כנסת.

איתמר בן גביר: אדוני, משפטית, הם לא חברי כנסת.

איתמר בן גביר: הם לא צריכים להיות כאן.

קריאה: שב בשקט.

קריאה: שב בשקט – – –

קריאה: התחלת לנהל פה את העניינים – – –

קריאות: – – –

יריב לוין: נא לשבת.

יריב לוין: חבר הכנסת בן גביר, נא לשבת.

יריב לוין: תודה רבה.

יריב לוין: אנחנו ממשיכים.

איתמר בן גביר: הם לא יכולים להיות כאן – – – צאו החוצה.

איתמר בן גביר: צאו החוצה.

קריאות: – – –

קריאה: – – – גזען, בושה.

קריאה: הוא גזען.

קריאה: הוא גזען.

יריב לוין: נא לשבת.

יריב לוין: תודה רבה.

יריב לוין: תודה רבה.

יריב לוין: נא לשבת.

ירדנה מלר-הורוביץ: (קוראת בשמות חברי הכנסת) פנינה תמנו – מתחייבת אני משה ארבל – מתחייב אני ברכת הצלחה לחברי הכנסת העשרים-וארבע.

ירדנה מלר-הורוביץ: שירת התקווה.

קריאה: – – –

מירי רגב: – – – יוצאים – – – זה נראה לא יפה.

קריאה: – – – בושה.

קריאה: באמת בושה.

מירי רגב: פשוט בושה.

מירי רגב: שילכו לפרלמנט הפלסטיני.

מירי רגב: (שירת התקווה)

ירדנה מלר-הורוביץ: יציאת נשיא המדינה.

ירדנה מלר-הורוביץ: כבוד הנשיא! (חברי הכנסת מכבדים בקימה את צאת נשיא המדינה מאולם המליאה.

ירדנה מלר-הורוביץ: ) (תרועת חצוצרות) נא לשבת.

יריב לוין: חברות וחברי הכנסת, אני מכריז על נעילת ישיבת הפתיחה.

יריב לוין: הישיבה הבאה תתקיים מחר, יום רביעי, כ"ה בניסן התשפ"א, 7 באפריל 2021, בשעה 11:00.

יריב לוין: ישיבה זו נעולה.